રેલવે તંત્રએ મુસાફરોને પૂરા પાડવામાં આવતા ચા-કોફી, નાસ્તા કે ભોજનના ભાવ નક્કી કરેલા છે. તે કરતાં વધુ ભાવ વસૂલી શકાય નહીં. પરંતુ મુસાફરો ક્યારેક જ ટ્રેનમાં મુસાફરી કરતા હોઈ તેમને ભોજનના ભાવની ખબર હોતી નથી. એટલું જ નહીં કેટરિંગ સ્ટાફ તેમને રેટ કાર્ડ પણ આપતા નથી. તેથી કેટરિંગ સ્ટાફ જે ભાવ કરે તે પ્રમાણે મુસાફરો રૂપિયા ચૂકવે છે. મુસાફરોની અજ્ઞાનતાનો ભરપૂર ફાયદો કેટરિંગ સ્ટાફ ઉઠાવે છે. આ બાબતે વારંવાર અનેક ફરિયાદો રેલવે તંત્રને મળતી રહે છે.